
Tisztelt Képviselő-testület!

2018. május 25. napján lépett hatályba az adatvédelemről szóló egységes uniós szabályozás, az Európai Unió 2016/679 sz. általános adatvédelmi rendelete (továbbiakban: GDPR), amely kiterjeszti, a személyes adatok védelmének körét, melyet korábban az információs önrendelkezési jogról és sz információszabadságról szóló 2011. évi CXII. tv. (továbbiakban: Infotv.) biztosított.

A GDPR az eddig széttagolt adatvédelmi szabályozást hivatott egységesíteni, ennek érdekében minden tagországban, így Magyarországon is közvetlenül alkalmazandó. A szabályozás célja, hogy nagyobb kontrollt biztosítson a magánszemélyeknek a saját adataik felett, és erősebb védelmet nyújtson a személyes adatoknak az adatokat kezelő cégekkel és intézményekkel szemben is. 

Az adatvédelmi rendelkezések érvényesülésének elősegítése érdekében elkészült Mórágy Község Önkormányzata aktualizált Adatvédelmi és Adatbiztonsági Szabályzata (továbbiakban: Szabályzat). A Szabályzat hatálya kiterjed valamennyi dolgozóra, az Adatkezelővel szerződéses jogviszonyban álló egyéb szervezetkre és alkalmazottaikra, akik az Adatkezelő által kezelt személyes adatok kezelésében, feldolgozásában közreműködnek, vagy jogszerű tevékenységük során az Adatkezelő által kezelt személyes adatokat ismerhetnek meg.
A Szabályzat célja a GDPR-nak, és az Infotv. rendelkezéseinek való megfelelés biztosítása, az adatkezelés és adatfeldolgozás szabályainak az Adatkezelők tevékenységére vonatkozó megállapítása annak érdekében, hogy az érintett természetes személyek törvényben biztosított alapvető jogai és szabadságjogai ne sérüljenek.

Az Adatvédelmi és Adatbiztonsági Szabályzat az előterjesztés mellékletét képezi.

Kérem a Tisztelt Képviselő-testületet, hogy az előterjesztést megtárgyalni, a határozati javaslatot elfogadni szíveskedjen.


Határozati javaslat

Mórágy Község Önkormányzata Képviselő-testülete megismerte Mórágy Község Önkormányzata Adatvédelmi és Adatbiztonsági Szabályzatát és azt a határozat melléklete szerinti tartalommal elfogadja.

A Képviselő-testület felhatalmazza a Polgármester a Szabályzat aláírására.


Felelős: Glöckner Henrik polgármester
Határidő: azonnal

